Kaapstadse stadsaal heropen na 9 maande nadat opknappingswerk gedoen | DieKaap.com
Ná nege maande van opknappingswerk is die Kaapstadse stadsaal nou gereed om “wêreldklasgeleenthede aan te bied”.
Dít was die boodskap van Patricia de Lille, burgemeester van Kaapstad, Woensdagaand tydens die heropening van die stadsaal, wat 113 jaar oud is.
Die opknappingswerk, wat in November 2017 begin het, is die eerste groot restourasie wat sedert 1947 by die stadsaal gedoen is.
Van die vernaamste opknappingswerk behels die vervanging en opgradering van die ouditorium se sitplekke, die herstel en stabilisering van die vloere, nuwe meganiese ventilasie en ’n nuwe brandstelsel.
“Die opknappings sal verseker dat die stadsaal aan die nasionale veiligheidsregulasies voldoen en almal wat die lokaal wil geniet dit met gemak kan doen,” het De Lille gesê.
Die stad het tot dusver R48 miljoen in die opknapping belê. Die werk het in die vorige boekjaar begin en sal voortduur tot in die volgende boekjaar.
Buiten vir enkele afwerkings was die meeste van die opknappingswerk in Julie voltooi.
Die heropening van die stadsaal is Woensdagaand gevier met ’n musiekvertoning deur plaaslike kunstenaars.
Die stadsaal is die tuiste van Maleise kore en die Kaapse Filharmoniese Orkes.
Daar is ook planne om die omliggende gebied en die stadsaal vir musiekgebeure in te span.
« A Total Shutdown has been planned in various communities across the Western Cape
Uitgesoekte woonbuurt in Kaapstad is ‘n dwelm hool »
As South Africa teeters on the brink, it re-elects hopeless ANC again! Do we now finally admit that post-apartheid South Africa has totally failed at its role as Africa's shining light of a liberal multicultural democracy? While it is not the European white man's job to tell Africans how to manage their rich and spectacular […]